钦定古今图书集成/明伦汇编/氏族典/第415卷 > 《廖用贤尚友录》 > 祖莹
## 钦定古今图书集成/明伦汇编/氏族典/第415卷 > 《廖用贤尚友录》 > 祖莹

按《魏书祖莹传》：“莹字元珍，范阳遒人也。好学耽书，以
昼继夜，亲属呼为圣小儿。以才名拜太学博士，征署
司徒彭城王勰法曹行参军，掌书记，迁尚书三公郎，
为冀州镇东府长史。以货贿事发，除名。未几，为散骑
侍郎，累迁国子祭酒。庄帝末，尔朱兆入洛，军人焚烧
乐署，钟石管弦略无存者。敕莹与长孙稚、元孚典造”
金石雅乐，三载乃就。迁车骑大将军，封文安县子。天
平初，将迁邺，齐献武王因召莹议之。以功迁仪同三
司，进爵为伯。薨，子珽，字孝征袭。